**ΕΝΟΤΗΤΑ 1: Δεδομένα ή αποδεικτικά στοιχεία που χρησιμοποιούνται για την εκτίμηση της τιμής των ορόσημων και των ποσοτικών στόχων και της μεθόδου υπολογισμού, για παράδειγμα δεδομένα σχετικά με το μοναδιαίο κόστος, τα κριτήρια αναφοράς, τον συνήθη ή τον παρελθόντα ρυθμό υλοποίησης, τις συμβουλές των εμπειρογνωμόνων και τα συμπεράσματα εκ των προτέρων αξιολόγησης**

**Άξονας Προτεραιότητας 1**: «Ενίσχυση της ανταγωνιστικότητας, της ελκυστικότητας και της εξωστρέφειας της Περιφέρειας (ιδιαίτερα των ΜΜΕ), μετάβαση στην ποιοτική επιχειρηματικότητα, με αιχμή την καινοτομία και αύξηση της περιφερειακής προστιθέμενης αξίας».

**1.** **Δείκτης**: **«Αριθμός επιχειρήσεων που λαμβάνουν επιχορηγήσεις».** Δείκτης εκροών, με κωδικό CO02.

**Τιμή στόχος 2023**: **160 επιχειρήσεις**

Με βάση τα νέα δεδομένα εφαρμογής του ΑΠ1, κατόπιν της επί μακρόν διάστημα μη ενεργοποίησής του, η τιμή στόχος του δείκτη CO02 στο Πλαίσιο Επίδοσης για το 2023, μειώνεται κατά 35 επιχειρήσεις, ανερχόμενος στις 160 επιχειρήσεις. Οι κατηγορίες παρέμβασης που συμβάλουν σε δράσεις του Προγράμματος, οι οποίες συνδέονται με τον δείκτη CO02 είναι οι 067, 071 και 075, οι οποίες συνδέονται με τις Επενδυτικές Προτεραιότητες 3a και 3c του ΑΠ1. Από τον συνολικό προϋπολογισμό των παραπάνω Κατηγοριών Παρέμβασης και Επενδυτικών Προτεραιοτήτων, έχει αφαιρεθεί ο προϋπολογισμός των δράσεων που δεν συμβάλλουν στον δείκτη CO02. Συνεπώς, ο συνολικός προϋπολογισμός των Κατηγοριών Παρέμβασης που συνδέονται με τον συγκεκριμένο δείκτη ανέρχεται σε 23.200.000 €, ήτοι στο 56,6% του προϋπολογισμού του ΑΠ1, υπερκαλύπτοντας έτσι την κατ’ ελάχιστον δέσμευση του 50% του προϋπολογισμού του ΕΠ, ο οποίος συνδέεται με δείκτες του Πλαισίου Επίδοσης.

Τα νέα δεδομένα, βάσει των οποίων έγινε ο προσδιορισμός του στόχου του δείκτη, αναλύονται συνοπτικά αμέσως πιο κάτω, ανά Επενδυτική Προτεραιότητα:

* Επενδυτική Προτεραιότητα 3a (Κατηγορία Παρέμβασης 067 και 071)

Η κατηγορία παρέμβασης 071 συμμετέχει με το σύνολο του προϋπολογισμού της σ’ αυτόν τον δείκτη, ήτοι με 2.500.000 €, ενώ η κατηγορία παρέμβασης 067 συμμετέχει με το 84,3% του προϋπολογισμού της, ήτοι με 13.700.000 €. Το σύνολο του προϋπολογισμού με τον οποίο συνδέεται η Επενδυτική Προτεραιότητα 3a με τον δείκτη CO02, φθάνει στα 16.200.000 €, με δεδομένο ότι από τα 18,75 εκατ. € του προϋπολογισμού της Επενδυτικής Προτεραιότητας, 2,0 εκατ. € έχουν διατεθεί στο ΤΕΠΙΧ ΙΙ και 0,55 εκατ. € έχουν δεσμευθεί για τον προβλεπόμενο Μηχανισμό υποστήριξης ΜΜΕ (συμμετέχοντας έτσι στους δείκτες CO03 και CO04 του Προγράμματος, οι οποίοι δεν είναι δείκτες του Πλαισίου Επίδοσης).

Με βάση τον διαθέσιμο, για αυτόν τον δείκτη, προϋπολογισμό της Επενδυτικής Προτεραιότητας και λαμβάνοντας υπ’ όψη το Μέσο Ύψος Ενίσχυσης, από ιστορικά, αλλά και από πρόσφατα στοιχεία αντίστοιχων δράσεων, φθάνει στις 140.000 €, (με την παραδοχή ότι 25% περίπου των επιχειρήσεων που ενισχύονται θα είναι νέες επιχειρήσεις), ο αριθμός των επιχειρήσεων που μπορούν να επιχορηγηθούν για επενδυτικό σχέδιο, φθάνει στις 115. Ήτοι, με αυτόν τον αριθμό επιχειρήσεων συμβάλλει στη συνολική τιμή του δείκτη CO02, η συγκεκριμένη Επενδυτική Προτεραιότητα.

* Επενδυτική Προτεραιότητα 3c (Κατηγορία Παρέμβασης 075)

Τόσο η κατηγορία παρέμβασης 075, όσο και η Επενδυτική Προτεραιότητα 3c συμμετέχουν με το σύνολο του προϋπολογισμού τους (7.000.000 €) στον δείκτη CO02 του Πλαισίου Επίδοσης, με δεδομένο ότι, στην πρόταση της τρέχουσας αναθεώρησης του ΕΠ αυξάνεται ο ενδεικτικός προϋπολογισμός της Επενδυτικής Προτεραιότητας κατά 2,0 εκατ. €.

Με βάση τον προτεινόμενο προϋπολογισμό της συγκεκριμένης Επενδυτικής Προτεραιότητας και Κατηγορίας Παρέμβασης και λαμβάνοντας υπ’ όψη ότι προγραμματίζεται από την ΕΥΔ ΕΠ Περιφέρεια Πελοποννήσου να αξιοποιήσει τη δυνατότητα χρηματοδότησης από το ΕΠ «Πελοπόννησος» ενός αριθμού επενδυτικών σχεδίων τουριστικών επιχειρήσεων της Περιφέρειας, οι οποίες ανταποκρίθηκαν σε σχετική πρόσκληση του Τομεακού ΕΠΑΝΕΚ και δεν δύναται να χρηματοδοτηθούν από το συγκεκριμένο ΕΠ, λόγω υπερκάλυψης του προϋπολογισμού της σχετικής πρόσκλησης από αντίστοιχες αιτήσεις/προτάσεις εν δυνάμει ωφελούμενων επιχειρήσεων.

Με βάση σχετικά στοιχεία των υποβληθεισών προτάσεων, το Μέσο Ύψος Ενίσχυσης (επιχορήγηση σε συγχρηματοδοτούμενη Δημόσια Δαπάνη) φθάνει στις 158.000 € και ως εκ τούτου ο αριθμός των επενδυτικών σχεδίων που μπορούν να χρηματοδοτηθούν από το ΕΠ «Πελοπόννησος» ανέρχεται στις 45 επιχειρήσεις. Ως εκ τούτου, η συγκεκριμένη Επενδυτική Προτεραιότητα (3c) και η κατηγορία παρέμβασης 075 συμβάλλουν στην τιμή στόχο του δείκτη CO02 του Πλαισίου Επίδοσης με 45 επιχειρήσεις.

Από τα παραπάνω στοιχεία προγραμματισμού και υποθέσεων, σε σχέση με τον διατιθέμενο προϋπολογισμό των τριών κατηγοριών παρέμβασης (067, 071 και 075), στο πλαίσιο των Επενδυτικών Προτεραιοτήτων 3a και 3c, εκτιμάται ότι μπορούν να χρηματοδοτηθούν 160 επιχειρήσεις (115 στο πλαίσιο της Επενδυτικής Προτεραιότητας 3a και 45 στο πλαίσιο της Επενδυτικής Προτεραιότητας 3c) μέχρι και το 2023.

Θα πρέπει δε να επισημανθεί ότι, σε γενικές γραμμές, τα προαναφερόμενα στοιχεία περί του Μέσου Ύψους Ενίσχυσης των επενδυτικών σχεδίων, τόσο από τις αιτήσεις προς χρηματοδότηση τουριστικών επιχειρήσεων, όσο και από το κλείσιμο του ΕΠ ΔΕΠΙΝ 2007-2013, είναι πολύ πλησίον των εκτιμήσεων που είχαν γίνει κατά τον σχεδιασμό του ΕΠ το έτος 2014.

Τέλος, όσον αφορά στην τιμή στόχο του δείκτη με ορόσημο το 2018, λόγω των αρνητικών εξελίξεων στον κοινωνικοοικονομικό ιστό της Περιφέρειας, αλλά και λόγω της, για μεγάλο χρονικό διάστημα του «ωφέλιμου χρόνου» εφαρμογής του Άξονα Προτεραιότητας, μη δυνατότητας χρήσης του ΠΣΚΕ, ο στόχος του συγκεκριμένου δείκτη με ορόσημο το έτος 2018, είναι μηδενικός. Για τον λόγο αυτόν, προκειμένου να στοχοθετηθούν οι συγκεκριμένες παρεμβάσεις με ορόσημο το έτος 2018, γίνεται χρήση του νέου «δείκτη» ΒΣΥ με τίτλο «Αριθμός επιχειρήσεων με απόφαση χορήγησης επιμέρους ενίσχυσης» και κωδικό Κ281, ο οποίος συνδέεται αποκλειστικά με τον δείκτη CO02 και αναλύεται η μεθοδολογία εκτίμησης της τιμής στόχο για το 2018, στα αμέσως επόμενα.

Η παραπάνω εκτίμηση για την τιμή στόχο του δείκτη CO02, με ορόσημο το 2023 μπορεί να μην επικυρωθεί αν αποδειχθούν λανθασμένες οι ακόλουθες υποθέσεις:

* Οι επιχειρήσεις θα ανταποκριθούν ευρέως στις σχετικές προσκλήσεις του Ενδιάμεσου Φορέα Διαχείρισης, έχοντας την υποστήριξη σχετικού μηχανισμού που θα δημιουργηθεί στην Περιφέρεια Πελοποννήσου.
* Το χρηματοπιστωτικό σύστημα της Χώρας θα υποστηρίξει χρηματοδοτικά τις ΜΜΕ για τη συμμετοχή τους στο Πρόγραμμα, όσον αφορά στην συγκεκριμένη κατηγορία παρέμβασης. Η υποστήριξη του χρηματοπιστωτικού συστήματος στις επιχειρήσεις με στόχο την ολοκλήρωση των επενδυτικών τους σχεδίων με ορόσημο το έτος 2023, αναφέρεται κυρίως στην δανειοδότηση μέρους των επενδύσεων.
* Ο προγραμματιζόμενος μηχανισμός υποστήριξης των ΜΜΕ της Περιφέρειας θα ιδρυθεί έγκαιρα και θα λειτουργήσει αποτελεσματικά, αφού διευθετηθούν ή εκλείψουν τα προβλήματα χαρακτηρισμού της χρηματοδότησης ίδρυσής του και λειτουργίας του ως κρατική ενίσχυση.
* Το μακροοικονομικό περιβάλλον της Χώρας και κατ’ επέκταση της Περιφέρειας Βορείου Αιγαίου θα διατηρήσει ή/και θα αυξήσει τους διαφαινόμενους ρυθμούς βελτίωσής του στα επόμενα έτη μέχρι και το 2023.
* Οι παρεμβάσεις του Τομεακού Επιχειρησιακού Προγράμματος 2014-2020 (ΕΠΑΝΕΚ) δεν θα λειτουργήσουν «ανταγωνιστικά», τόσο ως προς το είδος, ύψος και όρους ενίσχυσης των ΜΜΕ, όσο και ως προς τους χρόνους σχετικών προκηρύξεων.

**2. Δείκτης:** **«Αριθμός επιχειρήσεων με απόφαση χορήγησης επιμέρους ενίσχυσης»**. Δείκτης βασικού σταδίου υλοποίησης, με κωδικό Κ281.

**Τιμή στόχος 2018**: **45 επιχειρήσεις** (αριθμός).

Με δεδομένους τους αρκούντως αιτιολογημένους παράγοντες μηδενισμού του στόχου του δείκτη CO02, με ορόσημο το 2018 και με την κατάργηση του προηγούμενου (ισχύοντος) ΒΣΥ (Κ302) «Υπογεγραμμένες Συμβάσεις», προστίθεται ο συγκεκριμένος «δείκτης» ΒΣΥ, ο οποίος αναφέρεται στις «επιχειρήσεις με απόφαση χορήγησης επιμέρους ενίσχυσης» και συνδέεται αποκλειστικά με τον δείκτη CO02.

Με δεδομένο το πολύ περιορισμένο χρονικό διάστημα για την επίτευξη του στόχου και λαμβάνοντας υπ’ όψη, αφ’ ενός την μη επαλήθευση όλων εκείνων των υποθέσεων στις οποίες είχε στηριχθεί η αρχική στοχοθέτηση των δεικτών του Πλαισίου Επίδοσης του ΑΠ1, αφ’ ετέρου τους ανασταλτικούς εκείνους παράγοντες που αναφέρονται διεξοδικά στο πρόσθετο έγγραφο «Αιτιολόγησης της Πρότασης Αναθεώρησης του Επιχειρησιακού Προγράμματος» και συγκεκριμένα, στο μέρος της τεκμηρίωσης των τροποποιήσεων του Πλαισίου Επίδοσης, η τιμή στόχος του συγκεκριμένου ΒΣΥ, προσδιορίζεται στη βάση εξ’ ολοκλήρου νέων δεδομένων που ισχύουν σήμερα (Ιούλιος 2018). Συγκεκριμένα, ως τιμή στόχος με ορόσημο το 2018, ορίζονται σαράντα πέντε (45) επιχειρήσεις, οι οποίες δύνανται να προκύψουν από εκείνες, οι οποίες ανταποκρίθηκαν σε σχετική πρόσκληση του Τομεακού ΕΠΑΝΕΚ για την ενίσχυση της ίδρυσης και λειτουργίας νέων τουριστικών ΜΜΕ και λόγω αυξημένης ζήτησης δεν έχουν τη δυνατότητα να ενισχυθούν στο σύνολό τους, από το συγκεκριμένο Επιχειρησιακό Πρόγραμμα. Η ΕΥΔ ΕΠ Περιφέρειας Πελοποννήσου έχει εκδηλώσει σχετικό ενδιαφέρον και πρόθεση ενίσχυσης αυτών των επενδυτικών σχεδίων σε σχετικό ερώτημα του ΓΓ Δημοσίων Επενδύσεων και ΕΣΠΑ.

Η εκτίμηση αυτή, όσον αφορά στην επίτευξη της τιμής στόχο του συγκεκριμένου «δείκτη» ΒΣΥ μπορεί να μην επικυρωθεί αν αποδειχθούν λανθασμένες οι ακόλουθες υποθέσεις:

* Έγκαιρη, με εντεινόμενους ρυθμούς, αξιολόγηση των αντίστοιχων προτάσεων χρηματοδότησης και άμεση απόφαση ενίσχυσης της ίδρυσης και λειτουργίας των νέων τουριστικών ΜΜΕ, έτσι ώστε να ολοκληρωθεί αυτή η διαδικασία μέχρι και τον Νοέμβριο 2018.
* Άμεση χρονικά και άρτια θεσμικά δυνατότητα εκχώρησης πόρων και αρμοδιοτήτων της διαχείρισης αυτής της δράσης από την ΕΥΔ ΕΠ Περιφέρειας Πελοποννήσου στον αρμόδιο φορέα.
* Το χρηματοπιστωτικό σύστημα της Χώρας θα υποστηρίξει αποτελεσματικά και άμεσα τις επιχειρήσεις της Περιφέρειας Πελοποννήσου για τη συμμετοχή τους στο Πρόγραμμα, όσον αφορά σε αυτή την κατηγορία (τύπο) παρέμβασης.
* Η διάρθρωση του ανά μονάδα (επιχείρηση) χρηματοδοτικού σχήματος ενίσχυσης δεν περιλαμβάνει ακραίες τιμές ύψους ενίσχυσης ανά επιχείρηση.

**3. Δείκτης: «Ποσό πιστοποιημένων Δαπανών».** Οικονομικός Δείκτης, με κωδικό F100.

**Τιμή στόχος 2018: 2.360.000 Ευρώ.**

Η τιμή στόχος του οικονομικού δείκτη με ορόσημο το 2018, διαμορφώνεται σε 2.360.000 € πιστοποιημένες δαπάνες, σημαντικά μειωμένη σε σχέση με την αρχική στοχοθέτηση. Η μείωση αυτή της τιμής στόχο για το 2018, προέκυψε με βάση τη μεθοδολογία αφαίρεσης των αρχικών προκαταβολών και των ετήσιων προχρηματοδοτήσεων, συμπεριλαμβανομένης και της μεθοδολογίας χρονισμού, των καθυστερήσεων ενεργοποίησης και υλοποίησης του ΑΠ, λόγω αδυναμίας χρήσης του ΠΣΚΕ από την ΕΥΔ ΕΠ Περιφέρειας Πελοποννήσου και τους δυνητικούς δικαιούχους στην Περιφέρεια. Η μεθοδολογία αυτή, περιγράφεται αναλυτικά στο πρόσθετο έγγραφο «Αιτιολόγησης της Πρότασης Αναθεώρησης του Επιχειρησιακού Προγράμματος» και συγκεκριμένα, στο μέρος της τεκμηρίωσης των τροποποιήσεων του Πλαισίου Επίδοσης.

Η τιμή του δείκτη για το έτος 2018, αναφέρεται σε πιστοποιημένες δαπάνες από το σύνολο των έργων / πράξεων και δράσεων του Άξονα Προτεραιότητας 1. Κυρίως όμως θα προέλθουν, αφ’ ενός από το 25% του συνολικού προϋπολογισμού της συμβολής του ΕΠ στο Μέσο Χρηματοοικονομικής Τεχνικής (ΤΕΠΙΧ ΙΙ), το οποίο έχει ήδη καταχωρισθεί ως δαπάνες/πληρωμές στο ΟΠΣ, αφ’ ετέρου από τις προκαταβολές των επιχειρήσεων των οποίων θα έχει εγκριθεί η επιχορήγηση στο πλαίσι σχετικής πρόσκλησης του ΕΠΑΝΕΚ για την ενίσχυση της ίδρυσης και λειτουργίας νέων τουριστικών ΜΜΕ, καθώς επίσης και από τις λοιπές ενταγμένες ή/και υπό ένταξη πράξεις των Επενδυτικών Προτεραιοτήτων 1b και 2c. Συγκεκριμένα, η εκτίμηση επίτευξης του στόχου των 2.360.000 € πιστοποιημένων δαπανών για τον ΑΠ1, αναλύεται αμέσως πιο κάτω ανά είδος δράσης:

1. Από τα 2,0 εκατ. της δράσης «Συμμετοχή το ΤΕΠΙΧ ΙΙ», είναι δεδομένο ότι το 25% της συμμετοχής του ΕΠ στο συγκεκριμένο Χρηματοδοτικό Μέσο, όπως αποτυπώθηκε στη πρώτη αίτηση πληρωμής του συγκεκριμένου Χρηματοδοτικού Μέσου, το οποίο ανέρχεται σε 0,5 εκατ. €.
2. Από τη δράση για την «ενίσχυση της ίδρυσης και λειτουργίας νέων τουριστικών ΜΜΕ» του ΕΠΑΝΕΚ, υπολογίζεται ότι οι αναγκαίες δαπάνες θα προκύψουν από τα αιτήματα προκαταβολών, έναντι ισόποσης εγγυητικής επιστολής χρηματοπιστωτικού οργανισμού, που θα υποβάλλουν οι ενισχυόμενες επιχειρήσεις στο πλαίσιο της συγκεκριμένης δράσης. Συγκεκριμένα, με βάση ένα ρεαλιστικό σενάριο, κατά το οποίο το 50% των επιχειρήσεων που θα εγκριθεί σε αυτές ενίσχυση, θα υποβάλλουν αίτημα προκαταβολής με μέσο ύψος το 30% της συνολικής επιχορήγησης (το ανώτατο ποσό σύμφωνα με την προκήρυξη είναι 40%), οι εκτιμώμενες δαπάνες στο τέλος του 2018, ανέρχονται σε 1,05 εκατ. €.
3. Από τις λοιπές δράσεις που υλοποιούνται ή βρίσκονται σε διαδικασία αξιολόγησης για την ένταξή τους στο ΕΠ «Πελοπόννησος», εκτιμάται ότι θα προκύψουν δαπάνες της τάξης των 300.000 – 400.000 €. Οι εν λόγω πράξεις είναι ο «Μηχανισμός Διαχείρισης, Παρακολούθησης και Εφαρμογής της Στρατηγικής Έξυπνης Εξειδίκευσης της Περιφέρειας Πελοποννήσου» στην Επενδυτική Προτεραιότητα 1b και η «Δημιουργία και διαχείριση Συστήματος Διαχείρισης Προορισμού DMS σε περιφερειακό επίπεδο» της Επενδυτικής Προτεραιότητας 2c.

Οι εκτιμήσεις αυτές, όσον αφορά στο ποσό πιστοποιημένων δαπανών, μπορεί να μην επικυρωθούν αν αναδειχθούν λανθασμένες οι ακόλουθες υποθέσεις:

* Θα υπάρξει έγκαιρη έγκριση των αποφάσεων επιχορήγησης της δράσης για την ενίσχυση της ίδρυσης και λειτουργίας νέων τουριστικών ΜΜΕ και κυρίως θα υπάρξει έγκαιρη θεσμικά και διοικητικά ασφαλής διαδικασία εκχώρησης πόρων και αρμοδιοτήτων διαχείρισης του ποσού που αντιστοιχεί σε αυτές τις επενδύσεις.
* Το επιχειρηματικό και οικονομικό περιβάλλον θα δώσει τη δυνατότητα στις επιχειρήσεις να εξασφαλίσουν τις προϋποθέσεις δυνατότητας λήψης εγγυητικών επιστολών προκαταβολής.
* Το χρηματοπιστωτικό σύστημα της Χώρας θα υποστηρίξει χρηματοδοτικά τις επιχειρήσεις της Περιφέρειας Πελοποννήσου, όχι μόνο για την συμμετοχή τους στο Πρόγραμμα, όσον αφορά στην ανταπόκρισή του στον όρο της προκήρυξης (ενίσχυση της ίδρυσης και λειτουργίας νέων τουριστικών ΜΜΕ) αλλά και για τη δυνατότητα προκαταβολής έως 40% της επιχορήγησης.

**Άξονας Προτεραιότητας 2Α:** «Ανάπτυξη και αξιοποίηση ικανοτήτων ανθρώπινου δυναμικού – ενεργός κοινωνική ενσωμάτωση».

**1. Δείκτης: «Άτομα που αποδεσμεύονται από τη φροντίδα εξαρτώμενων ατόμων»,** με κωδικό 10501

**Τιμή στόχος 2023: 14.400 άτομα.**

Ο δείκτης αποτελεί ειδικό δείκτη εκροών του ΕΠ και συνδέεται αποκλειστικά με τις δράσεις της Εναρμόνισης της Οικογενειακής και Επαγγελματικής Ζωής της Επενδυτικής Προτεραιότητας 9i και Κατηγορίας Παρέμβασης 109. Ο εν λόγω δείκτης μετρά το σύνολο των συμμετεχόντων στις πράξεις της Εναρμόνισης (άνεργοι, μη ενεργοί και απασχολούμενοι), οι οποίοι αποδεσμεύονται από τη φροντίδα εξαρτώμενων ατόμων, με στόχο την ένταξή τους στην αγορά εργασίας ή/και στην απασχόληση ή την διατήρηση και ισχυροποίηση των θέσεων απασχόλησής τους.

Η εκτίμηση της τιμής στόχο του δείκτη έγινε με βάση τον διαθέσιμο προϋπολογισμό της Επενδυτικής Προτεραιότητας 9i για το συγκεκριμένο τύπο δράσης, ύψους 12.377.795 €, (το 65,14% του ενδεικτικού συνολικού προϋπολογισμού της Επ.Προτ. 9i και της Κατ.Παρ 109 ή το 15,56% του προϋπολογισμού του Άξονα Προτεραιότητας) λαμβάνοντας υπ’ όψη το επιλέξιμο μη συγχρηματοδοτούμενο μέρος των εν λόγω δράσεων (εθνικό ΠΔΕ), το οποίο ανέρχεται στο 60% περίπου επί του συνολικού προϋπολογισμού των δράσεων. Το δε μέσο μοναδιαίο κόστος ανά ωφελούμενο, στο σύνολο των πόρων για τη συγκεκριμένη δράση (συγχρηματοδοτούμενοι και αμιγώς εθνικοί) ανέρχεται σε 2.150 €. Ως εκ τούτου, η τιμή στόχος του εν λόγω δείκτη είναι 14.400 άτομα.

Λαμβάνοντας υπ’ όψη τα παραπάνω και με δεδομένο το στόχο των 14.400 συμμετεχόντων στο πλαίσιο της Επενδυτικής Προτεραιότητας 9i, μέχρι το τέλος της περιόδου, τίθεται ως ορόσημο για το 2018 η ολοκλήρωση των παρεμβάσεων για 5.500,00 συμμετέχοντες (κυρίως γυναίκες), ήτοι σχεδόν το 38,2% του συνολικού στόχου. Το ποσοστό υλοποίησης / ολοκλήρωσης αυτού του στόχου μέχρι το 2018, συνδέεται με το γεγονός ότι, οι σχετικές δράσεις/πράξεις που έχουν ολοκληρωθεί ή/και υλοποιούνται στο πλαίσιο των εμπροσθοβαρών παρεμβάσεων για την αντιμετώπιση των αρνητικών επιπτώσεων της οικονομικής κρίσης και ύφεσης στον κοινωνικό ιστό της Περιφέρειας Πελοποννήσου. Πιο συγκεκριμένα, μέχρι σήμερα (Ιούλιος 2018) έχουν υλοποιηθεί πλήρως δύο (2) πράξεις για τις χρονικές περιόδους 2015-2016 και 2016-2017 με συνολικό αριθμό ωφελουμένων 3.730 άτομα, ενώ έχει ενταχθεί στο ΕΠ και η αντίστοιχη πράξη για την περίοδο 2017-2018, η οποία θα έχει ολοκληρωθεί έως το τέλος του έτους 2018.

**2. Δείκτης: «Αριθμός υποστηριζόμενων δομών»** με κωδικό 05502

**Τιμή στόχος 2023: 26 Δομές.**

Ο συγκεκριμένος δείκτης αναφέρεται σε πράξεις των Κατηγοριών Παρέμβασης του Άξονα Προτεραιότητας 2Α με κωδικούς 110, 111, 112 και 114. Οι «υποστηριζόμενες δομές» που εμπίπτουν στις ενδεικτικές δράσεις των επενδυτικών προτεραιοτήτων 9ii, 9iii, 9iv & 9vi, των οποίων η λειτουργία ενισχύεται/συγχρηματοδοτείται από το ΕΚΤ, στο πλαίσιο του ΕΠ «Πελοπόννησος», είναι οι κάτωθι:

* Κέντρα Κοινότητας
* Στέγες Υποστηριζόμενης Διαβίωσης (ΣΥΔ)
* Κέντρα Διημέρευσης και Ημερήσιας Φροντίδας (ΚΔΗΦ)
* Δομές κακοποιημένων γυναικών (ξενώνες και συμβουλευτικά κέντρα)
* Κέντρα Ημερήσιας Φροντίδας Ηλικιωμένων (ΚΗΦΗ)\
* Δομές της δράσης «Υποστήριξη για την Απασχόληση και Επιχειρησιακή Συμβουλευτική Ρομά»

Με βάση την μέχρι σήμερα (Ιούλιος 2018) υλοποίηση και προγραμματισμό της ΕΥΔ ΕΠ Περιφέρειας Πελοποννήσου, η τιμή στόχος του δείκτη εκτιμήθηκε σε 26 δομές, με το διατιθέμενο ποσό που συμβάλλει στην υλοποίηση της τιμής στόχο να προσδιορίζεται σε 17.000.0000 €, αντιπροσωπεύοντας το 21,4% του συνολικού προϋπολογισμού του ΑΠ2Α. Οι εκτιμήσεις για την τιμή στόχο του δείκτη για το έτος 2023 σε επίπεδο Επενδυτικής Προτεραιότητας και Κατηγορίας Παρέμβασης παρουσιάζονται αμέσως πιο κάτω.

* Στην Επ.Προτ. 9ii και στην Κατηγορία Παρέμβασης 110, η τιμή στόχος του δείκτη εκτιμάται σε εννέα (9) δομές. Οι δομές αυτές αφορούν σε τρία (3) Κέντρα κοινότητας και μια (1) συντονιστική δομή Περιφερειακής Κοινωνικής Πύλης, που έχουν ενταχθεί στο ΕΠ και σε δύο (2) νέες δομές Κέντρων Κοινότητας που προβλέπεται να ενταχθούν σύμφωνα με τον προγραμματισμό της ΕΥΔ. Επιπλέον, προβλέπεται η παράταση της χρονικής διάρκειας ενίσχυσης της λειτουργίας των υφιστάμενων δομών κατά τρία (3) έτη, ενώ η αντίστοιχη συνολική διάρκεια συγχρηματοδότησης της λειτουργίας των δύο νέων προγραμματιζόμενων δομών είναι τέσσερα (4) έτη. Σημειώνεται δε, ότι οι δομές των Κέντρων Κοινότητας θα ενισχυθούν οικονομικά για τη διεύρυνση των παρεχόμενων υπηρεσιών τους, αφ’ ενός με τις δράσεις των Κέντρων Στήριξης Οικογένειας (ΚΣΟΙ) και Κέντρων Παρακολούθησης του Ολοκληρωμένου Συστήματος Πρωτοβάθμιας Φροντίδας για Ηλικιωμένους (ΟΦΗΛΙ), αφ’ ετέρου με πρόσθετες παρεμβάσεις παροχής υπηρεσιών σε μετανάστες μέσω των Παραρτημάτων Μεταναστών (ΚΕΜ). Επιπλέον, προγραμματίζεται η ενίσχυση τριών (3) επιπλέον δομών στο πλαίσιο της δράσης «Υποστήριξη για την Απασχόληση και Επιχειρησιακή Συμβουλευτική Ρομά». Το ποσό που διατίθεται για την επίτευξη της τιμής στόχου του δείκτη από την Κατηγορία Παρέμβασης 110 προσδιορίζεται σε 5.580.000 €.
* Για την Επ.Προτ. 9iii και κατ’ ακολουθία για την Κατηγορία Παρέμβασης 111, με βάση τη μέχρι σήμερα (Ιούλιος 2018), υλοποίησή της, οι ενταγμένες δράσεις υποστηριζόμενων δομών οι οποίες συμβάλλουν στο δείκτη, είναι τέσσερεις (4) και αφορούν στο σύνολο τους Δομές Κακοποιημένων Γυναικών Θυμάτων Βίας. Σύμφωνα με τον προγραμματισμό της ΕΥΔ προβλέπεται παράταση του χρόνου ενίσχυσης της λειτουργίας των υφιστάμενων δομών κατά δύο έτη, ενώ προγραμματίζεται η ενίσχυση τριών (3) δομών ΚΔΗΦ και πέντε (5) νέων δομών ΣΥΔ. Λαμβάνοντας υπ’ όψη τα παραπάνω, η τιμή στόχος του δείκτη εκτιμάται σε δώδεκα (12) δομές, με το διατιθέμενο από την Κατηγορία Παρέμβασης 110 ποσό που συμβάλλει στην επίτευξη της, να προσδιορίζεται σε 7.600.000€.
* Όσον αφορά στην Επ.Προτ. 9iv και στην Κατηγορία Παρέμβασης 112, η μέχρι σήμερα (Ιούλιος 2018) υλοποίησή της περιλαμβάνει την ένταξη δύο (2) δομών ΚΗΦΗ. Ωστόσο, σύμφωνα με τον προγραμματισμό της ΕΥΔ και με βάση τους διαθέσιμους πόρους της Επενδυτικής Προτεραιότητας προβλέπεται, αφ’ ενός η παράταση του χρόνου ενίσχυσης των δύο υφιστάμενων δομών ΚΗΦΗ κατά τρία (3) έτη, αφ’ ετέρου η ενίσχυση μέσω των δράσεων στο πλαίσιο των υλοποιούμενων στρατηγικών ΒΑΑ στην Περιφέρεια, δύο (2) επιπλέον δομών, προκειμένου να εξυπηρετηθούν οι περιοχές στις οποίες εμφανίζονται οι αντίστοιχες αυξημένες ανάγκες, σύμφωνα με την εγκεκριμένη στρατηγική τους. Ως εκ τούτων, η τιμή στόχος του δείκτη εκτιμάται σε τέσσερεις (4) δομές, ενώ το διατιθέμενο ποσό του προϋπολογισμού της Επενδυτικής Προτεραιότητας, που συμβάλλει στην επίτευξη του δείκτη, προσδιορίζεται σε 3.300.000 €.
* Στην Επ.Πρωτ. 9vi και στην Κατηγορία Παρέμβασης 114, η παρέμβαση του ΕΠ αφορά αποκλειστικά στις υποστηριζόμενες δομές που θα συγχρηματοδοτηθούν στο πλαίσιο της υλοποιούμενης Στρατηγικής ΤΑΠΤοΚ. Ως τιμή στόχος του συγκεκριμένου δείκτη αφορά στις δράσεις της Στρατηγικής ΤΑΠΤοΚ και πιο συγκεκριμένα, σύμφωνα με το Σχέδιο Δράσης αυτής της Στρατηγικής, προβλέπεται άμεσα η δημιουργία και λειτουργία μιας δομής ΚΗΦΗ με προϋπολογισμό 520.000€.

Με βάση τα παραπάνω και με δεδομένο τον αριθμό των ενταγμένων δομών στο ΕΠ, όπως περιγράφηκαν αναλυτικά, τίθεται ως ορόσημο για το 2018 η χρηματοδότηση 12 δομών, ήτοι σχεδόν το 46,15% του συνολικού στόχου, λαμβάνοντας υπ’ όψη ότι οι συγκεκριμένες δράσεις είναι από τις πρώτες που ενεργοποιήθηκαν και υλοποιούνται στο πλαίσιο του ΑΠ2Α.

**3. Δείκτης: Αριθμός Σχολικών μονάδων που επωφελούνται από εκπαιδευτικές παρεμβάσεις** με κωδικό 11501

**Τιμή στόχος 2023: 210 Σχολικές Μονάδες.**

Ο δείκτης αποτελεί ειδικό επιχειρησιακό δείκτη εκροών της Επενδυτικής Προτεραιότητας 9iii και της Κατηγορίας Παρέμβασης 111 και συνδέεται με τον αριθμό των σχολικών μονάδων που επωφελούνται στο πλαίσιο της εξειδικευμένης εκπαιδευτικής υποστήριξης για την ένταξη μαθητών με αναπηρία ή/και με ειδικές εκπαιδευτικές ανάγκες. Κάθε σχολική μονάδα μετράται μία φορά σε κάθε σχολικό έτος, σε όλες τις περιπτώσεις πράξεων, ανεξάρτητα αν η πράξη καλύπτει ένα σχολικό έτος ή περισσότερα σχολικά έτη.

Για την υπολογισμό της τιμής στόχο του δείκτη λαμβάνονται υπ’ όψη, αφ’ ενός τα δεδομένα των τριών ενταγμένων πράξεων του ΕΠ που αφορούν στα τρία σχολικά έτη 2015-2016, 2016-2017 και 2017-2018, αφ’ ετέρου ο προγραμματισμός της ΕΥΔ ΕΠ Περιφέρειας Πελοποννήσου για την άμεση συνέχιση της δράσης για τρία επιπλέον σχολικά έτη, με τον συνολικό αριθμό επωφελούμενων σχολικών μονάδων να ανέρχεται σε 210.

Ο προϋπολογισμός δε της Επενδυτικής Προτεραιότητας 9iii ή της Κατηγορίας Παρέμβασης 111 που διατίθεται για τη διαμόρφωση της τιμής του δείκτη, υπολογίζεται σε 3.000.000 €, ποσό το οποίο αντιστοιχεί στο 24,0% του ενδεικτικού προϋπολογισμού της Επενδυτικής Προτεραιότητας 9iii.

Με δεδομένα τα παραπάνω, ως τιμή στόχος του συγκεκριμένου ειδικού δείκτη εκροών για το 2018, τίθεται το σύνολο του στόχου των, μέχρι σήμερα, υλοποιηθεισών και υλοποιούμενων πράξεων εξειδικευμένης εκπαιδευτικής υποστήριξης για τα έτη 2015-2016, 2016-2017 και 2017-2018 και υπολογίζεται ότι θα έχουν ολοκληρωθεί στο σύνολό τους, έως το τέλος του έτους 2018, ήτοι 110 σχολικές μονάδες.

Επίσης, η τιμή στόχος για το 2018, αντιστοιχεί στο 52,4% του συνολικού στόχου του δείκτη για το 2023. Το υψηλό αυτό ποσοστό επίτευξης του δείκτη εξηγείται από την εμπροσθοβαρή ενεργοποίηση και εφαρμογή των αντίστοιχων δράσεων στο ΕΠ και συμβάλλει σημαντικά στη διαμόρφωση της τιμής στόχο του δείκτη F100 του Άξονα Προτεραιότητας, όπως αναφέρεται στη μεθοδολογία υπολογισμού της τιμής στόχο του συγκεκριμένου δείκτη.

**4. Δείκτης: Τοπικές Ομάδες Υγείας** με κωδικό 11203.

**Τιμή στόχος 2023: 17 Τοπικές Ομάδες Υγείας (ΤΟΜΥ)**

Ο δείκτης αποτελεί ειδικό επιχειρησιακό δείκτη εκροών της Επενδυτικής Προτεραιότητας 9iν και της Κατηγορίας Παρέμβασης 112 και συνδέεται με τις δράσεις Πρωτοβάθμιας Φροντίδας Υγείας (ΠΦΥ), στο πλαίσιο της μεταρρύθμισης του Συστήματος ΠΦΥ. Είναι ειδικός δείκτης για φορείς (entities) και η κάθε ΤΟΜΥ μετράται μία φορά στο πλαίσιο της πράξης.

Σύμφωνα με τα αναφερόμενα στη σχετική ΚΥΑ[[1]](#footnote-1) (ΦΕΚ Β 4114/ 24.11.2017) για την εφαρμογή των πράξεων για την λειτουργία των ΤΟΜΥ, η δράση «Λειτουργία Τοπικών Ομάδων Υγείας (ΤΟΜΥ) για την Αναδιάρθρωση της Πρωτοβάθμιας Φροντίδας Υγείας εντάσσεται σε πρώτη φάση στο Τομεακό Επιχειρησιακό Πρόγραμμα «Μεταρρύθμιση Δημόσιου Τομέα» (ΜΔΤ) 2014-2020 του Υπ. Οικονομίας και Ανάπτυξης. Η περίοδος συγχρηματοδότησης της δράσης από το ΕΠ ΜΔΤ αφορά στην πρώτη φάση πιλοτικής λειτουργίας των ΤΟΜΥ διάρκειας από έξι (6) έως έντεκα (11) μήνες ανά ΤΟΜΥ. Σε δεύτερη φάση, η δράση προγραμματίζεται να ενταχθεί στα δεκατρία Περιφερειακά Επιχειρησιακά Προγράμματα και συγκεκριμένα στην Επενδυτική Προτεραιότητα 9iv του Θεματικού Στόχου 9.

Οι προϋποθέσεις έναρξης της συγχρηματοδότησης της λειτουργίας των ΤΟΜΥ από τα ΠΕΠ αναφέρονται αναλυτικά στην σχετική ΚΥΑ.

Σύμφωνα με τα δεδομένα λειτουργίας των ΤΟΜΥ στην Περιφέρεια Πελοποννήσου και κατόπιν επεξεργασίας αυτών των δεδομένων σε συνεργασία της ΕΥΔ ΕΠ Περιφέρειας Πελοποννήσου και της Επιτελικής Δομής ΕΣΠΑ του Υπουργείου Υγείας διαπιστώθηκε η δυνατότητα ένταξης και έναρξης χρηματοδότησης συγκεκριμένου αριθμού ΤΟΜΥ στο ΕΠ «Πελοπόννησος» το έτος 2018.

Πέραν των προαναφερόμενων όσον αφορά στη γενικότερη συμμετοχή του ΕΠ «Πελπόννησος» στην χρηματοδότηση των ΤΟΜΥ, ο προϋπολογισμός της Επενδυτικής Προτεραιότητας 9iv ή της Κατηγορίας Παρέμβασης 112 που διατίθεται για δράσεις ΤΟΜΥ, υπολογίζεται σε 9,3 €, ποσό το οποίο αντιστοιχεί στο 35,5% του ενδεικτικού προϋπολογισμού της Επενδυτικής Προτεραιότητας 9iv και αναφέρεται στην ενίσχυση της λειτουργίας δεκαεπτά (17) Τοπικών Ομάδων Υγείας (Τ.ΟΜ.Υ), για τέσσερα έτη.

Με βάση τα παραπάνω δεδομένα, όσον αφορά στην τιμή στόχο του δείκτη με ορόσημο το 2018, η οποία εκτιμάται σε πέντε (5) δομές ελήφθη υπ’ όψη ο προγραμματισμός της ΕΥΔ για την ένταξη πέντε πράξεων που αφορούν σε Τοπικές Ομάδες Υγείας (ΤΟΜΥ) στο ΕΠ «Πελοπόννησος», προς το τέλος του έτους 2018, με δεδομένο ότι αυτές οι Τ.ΟΜ.Υ θα έχουν διάρκεια λειτουργίας μέχρι τον Νοέμβριο 2018 περισσότερο από έξι (6) μήνες.

Αν και όλες οι παραπάνω αναφερόμενες παραδοχές στηρίζονται σε πραγματικά δεδομένα, οι εκτιμήσεις βάσει αυτών των παραδοχών μπορεί να μην επικυρωθούν, αν αποδειχθούν λανθασμένες οι ακόλουθες υποθέσεις:

* Συναίνεση του Υπουργείου Υγείας στο επόμενο χρονικό διάστημα για ενεργοποίηση των αναφερόμενων στη σχετική ΚΥΑ για έγκαιρη Έγκαιρη ένταξη στο ΕΠ «Πελοπόννησος» των ΤΟΜΥ, οι οποίες έχουν συμπληρώσει τον απαιτούμενο χρόνο «παραμονής» (τουλάχιστον έξι μήνες) στο ΕΠ ΜΔΤ.
* Δεν θα υπάρξουν καθυστερήσεις ως προς τη διενέργεια των απαιτούμενων διαχειριστικών ενεργειών από την ΕΥΔ του ΕΠ ΜΔΤ, για την τροποποίηση της ενταγμένης πράξης στο ΕΠ ΜΔΤ, προκειμένου να ολοκληρωθεί εντός του 2018 η διαδικασία ένταξης και έναρξης της χρηματοδότησης των εν λόγω πέντε (5) δομών από το ΕΠ «Πελοπόννησος».

**5. Δείκτης:** **«Ποσό πιστοποιημένων Δαπανών»**, με κωδικό F100.

**Τιμή στόχος 2018: 10.870.000 Ευρώ.**

Η τιμή στόχος του δείκτη με ορόσημο το έτος 2018 εκτιμήθηκε, με βάση τη μεθοδολογία αφαίρεσης των αρχικών προκαταβολών και των ετήσιων προχρηματοδοτήσεων, συνυπολογίζοντας τόσο τις επιπτώσεις του χρονισμού των αντικειμενικά αιτιολογημένων καθυστερήσεων στην εφαρμογή συγκεκριμένων δράσεων του Άξονα Προτεραιότητας 2Α, όσο και την επίσπευση της εφαρμογής ορισμένων δράσεων του ΑΠ, με την υλοποίηση εμπροσθοβαρών δράσεων[[2]](#footnote-2).

Λαμβάνοντας υπ’ όψη τα προηγούμενα, η τιμή στόχος του δείκτη με ορόσημο το έτος 2018, μειώνεται κατά 52% περίπου σε σχέση με την αρχική αντίστοιχη στοχοθέτηση και εκτιμάται σε **10.870.000 €,** ενώ για το έτος 2023 η τιμή του δείκτη ταυτίζεται με τον προϋπολογισμό του Άξονα Προτεραιότητας.

Οι τιμές του συγκεκριμένου δείκτη προσδιορίζονται από πράξεις που αντιστοιχούν σε όλες τις κατηγορίες παρέμβασης του Άξονα Προτεραιότητας, με αντίστοιχους κωδικούς 104, 106, 109, 110, 111, 112, 113 και 114.

Με δεδομένη τη φύση /είδος του συγκεκριμένου δείκτη, ως οικονομικός δείκτης του Άξονα Προτεραιότητας, είναι από τους πλέον αξιόπιστους και αναμφισβήτητους δείκτες υλοποίησης του οικονομικού αντικειμένου του Άξονα Προτεραιότητας, διότι, οι εν λόγω δαπάνες πιστοποιούνται από όλα τα αρμόδια Όργανα και Αρχές του Συστήματος Διαχείρισης και Ελέγχου του Προγράμματος.

Η τιμή του δείκτη για το έτος 2018, αντιπροσωπεύει το 13,66% του προϋπολογισμού του Άξονα Προτεραιότητας 2Α και αναφέρεται σε δημόσια δαπάνη (κοινοτική συνδρομή και εθνική συμμετοχή).

Οι δαπάνες αυτές προέρχονται, αφ’ ενός από την υλοποίηση και επίτευξη των στόχων όλων των δεικτών εκροής μέχρι και το 2018, όπως αναφέρονται στον συνημμένο πίνακα 4 των δεικτών του πλαισίου επίδοσης, αφ’ ετέρου από την υλοποίηση μέρους των στόχων των υπόλοιπων δράσεων / έργων του Άξονα Προτεραιότητας που δεν συμμετέχουν στο πλαίσιο επίδοσης.

Με βάση αυτά τα δεδομένα η συγκεκριμένη τιμή στόχος του F100 για το έτος 2018 είναι βέβαιο ότι θα επιτευχθεί.

**Άξονας Προτεραιότητας 2Β:** «Υποδομές υποστήριξης ανθρώπινου δυναμικού».

**1. Δείκτης**: **«Πληθυσμός που καλύπτεται από βελτιωμένες υπηρεσίες υγείας»**, με κωδικό CO36.

**Τιμή στόχος 2023: 55.000 άτομα.**

Ο συγκεκριμένος δείκτης αναφέρεται / προσδιορίζεται από πράξεις που αντιστοιχούν στην κατηγορία παρέμβασης με κωδικό 53.

Η τιμή στόχος του δείκτη με ορόσημο το έτος 2023 υπολογίσθηκε με βάση πρωτογενή έρευνα και αντίστοιχη λεπτομερή χαρτογράφηση των αναγκών σε υποδομές υγείας από το Υπουργείο Υγείας και οι ανάγκες εμφανίζονται αυξημένες σε σχέση με την αρχική χαρτογράφηση, λόγω της προτεινόμενης αντίστοιχης αύξησης του προϋπολογισμού της Κατηγορίας Παρέμβασης 053, κατά 250.000 €.

Η συγκεκριμένη χαρτογράφηση χωροθετήθηκε και εξ’ αυτής της χωροθέτησης προσδιορίσθηκε ο εξυπηρετούμενος πληθυσμός ανά υποδομή υγείας, με ιεράρχηση των προγραμματισμένων έργων Α’ βάθμιας περίθαλψης στις φτωχότερες περιοχές, αλλά και Β’ βάθμιας για το σύνολο των κατοίκων. Έτσι προσδιορίσθηκε ο πληθυσμός, ο οποίος θα εξυπηρετηθεί από βελτιωμένες υπηρεσίες υγείας, κατόπιν των προγραμματισμένων παρεμβάσεων.

Το συνολικό κόστος αυτών των παρεμβάσεων ανέρχεται σε 2.750.000 Ευρώ (κοινοτική συνδρομή και εθνική συμμετοχή), κατανεμημένο στην Κατηγορία Παρέμβασης με κωδικό 053, δεσμεύοντας το σύνολο του αντίστοιχου προϋπολογισμού της συγκεκριμένης Κατηγορίας Παρέμβασης.

Όσον αφορά στην τιμή στόχο με ορόσημο το 2018, η οποία είναι 20.000, αυτή εκτιμήθηκε με τον προσδιορισμό της τεχνικής ωριμότητας των σχεδιαζόμενων έργων/πράξεων, σε σχέση με τις ανάγκες. Με αυτό τον τρόπο υπολογίσθηκε ο πληθυσμός που θα εξυπηρετείται από αυτές τις υποδομές που θα έχουν ολοκληρωθεί μέχρι και το 2018. Δύο σημαντικές παράμετροι που ελήφθησαν υπόψη για την εκτίμηση της τιμής στόχο για το 2018, ήταν, αφ’ ενός η επιλογή των περιοχών που θα προηγηθούν στην βελτίωση των παρεχόμενων υπηρεσιών υγείας, αφ’ ετέρου το επίπεδο φτώχειας σε συγκεκριμένες περιοχές της Περιφέρειας, καθώς και το πλήθος των εξυπηρετούμενων από τις μονάδες υγείας στις οποίες θα γίνουν παρεμβάσεις.

Οι παραπάνω εκτιμήσεις, κυρίως για το ορόσημο του έτους 2023, μπορεί να μην επικυρωθούν αν αποδειχθούν λανθασμένες οι ακόλουθες υποθέσεις:

* Το Υπουργείο Υγείας θα εγκρίνει σχετικά έγκαιρα και χωρίς ιδιαίτερα δεσμευτικούς όρους τις παρεμβάσεις στις υποδομές υγείας, όταν αυτές οι παρεμβάσεις είναι στο πλαίσιο της πολιτικής του.
* Οι φορείς υλοποίησης / δικαιούχοι των αντίστοιχων πράξεων επισπεύσουν τις διαδικασίες ωρίμανσης των αντίστοιχων έργων, στο πλαίσιο της δικαιοδοσίας του.

**2. Δείκτης:** **«Δυναμικότητα των υποδομών παιδικής μέριμνας ή εκπαίδευσης που ενισχύονται»**, με κωδικό CO35.

**Τιμή στόχος 2023: 1.360**

Ο συγκεκριμένος δείκτης προσδιορίζεται από πράξεις που αντιστοιχούν στις κατηγορίες παρέμβασης, με κωδικούς 51 και 52 της Επενδυτικής Προτεραιότητας 10a που αφορούν σε ενίσχυση υποδομών σχολικής και προσχολικής εκπαίδευσης.

Η τιμή στόχος του δείκτη, με ορόσημο το έτος 2023, μειώνεται σε σχέση με την αρχική στοχοθέτηση, λόγω της εξαίρεσης των Κατηγοριών Παρέμβασης 049 και 050 στον προϋπολογισμό της Επενδυτικής Προτεραιότητας 10a που «συμμετέχει» στο Πλαίσιο Επίδοσης. Συνεπώς, η τιμή στόχος του δείκτη με ορόσημο το 2018 μειώνεται κατ’ αναλογία της μείωσης του προϋπολογισμού που συνδέεται με τη συμμετοχή του συγκεκριμένου δείκτη στο πλαίσιο επίδοσης, ήτοι 15% και εκτιμάται σε 1.360 άτομα. Η συγκεκριμένη εκτίμηση της τιμής στόχο βασίστηκε σε ορισμένες παραδοχές, όσον αφορά στις παρεμβάσεις της Επενδυτικής Προτεραιότητας 10a, οι οποίες παρουσιάζονται αμέσως πιο κάτω.

Η πρώτη αναφέρει ότι η δυναμικότητα κάθε δομής είναι 35 - 40 ωφελούμενοι. Η δεύτερη παραδοχή αναφέρεται στο ότι κάθε δομή περιλαμβάνει δύο κύριες αίθουσες και αρκετούς βοηθητικούς χώρους. Τέλος, η τρίτη παραδοχή αναφέρεται στο μέσο μοναδιαίο κόστος ανά κύρια αίθουσα της δομής, συμπεριλαμβανομένων και των βοηθητικών χώρων. Αυτό το κόστος ανέρχεται σε 185.000 Ευρώ, σύμφωνα με στοιχεία υλοποίησης αντίστοιχων έργων της περιόδου 2007-2013. Με αυτές τις παραδοχές και υπολογίζοντας ετήσιο πληθωρισμό της τάξης του 2,5% για την περίοδο 2014-2020, αλλά παράλληλα και μεγαλύτερες εκπτώσεις από τους αντίστοιχους διαγωνισμούς αναδόχων, το μέσο κόστος κάθε αίθουσας εκτιμάται σε 180.000 Ευρώ (κοινοτική συνδρομή και εθνική συμμετοχή).

Ως εκ τούτου, το ποσό των 12.750.000 Ευρώ (κοινοτική συνδρομή και εθνική συμμετοχή) στο οποίο αντιστοιχεί η τιμή στόχος του δείκτη κατανέμεται στις κατηγορίες παρέμβασης με κωδικούς 51 και 52, καλύπτοντας το 100% του προϋπολογισμού όλων των κατηγοριών παρέμβασης και εν περίπου 80 αίθουσες ή 40 δομές.

Όσον αφορά στην τιμή στόχο με ορόσημο το 2018, σε σχέση με τη διαδικασία τεχνικής και διοικητικής ωρίμανσης των αντίστοιχων έργων, εκτιμήθηκε με βάση τη δυνατότητα ωρίμανσης των εν λόγω έργων, τα οποία θα υλοποιηθούν ταχύτερα και θα εξυπηρετήσουν ανάλογο πληθυσμό ωφελουμένων, πλησίον των 430. Η τιμή στόχος με ορόσημο το 2018, είναι μειωμένη σε σχέση με την αρχική, η οποία είχε τεθεί κατά τον σχεδιασμό του ΕΠ, λόγω αποσύνδεσης του προϋπολογισμού των κατηγοριών παρέμβασης 049 και 050 από το δείκτη CO35, στο πλαίσιο επίδοσης.

Οι εκτιμήσεις αυτές μπορεί να μην επικυρωθούν, αν αποδειχθούν λανθασμένες οι ακόλουθες υποθέσεις.

* Ότι θα επιτευχθούν οι αναμενόμενες εκπτώσεις στις αντίστοιχες διαγωνιστικές διαδικασίες.
* Ότι θα ανακάμψει γρήγορα ο κατασκευαστικός κλάδος και ο πληθωρισμός σε αυτή την κατηγορία αγαθών θα παραμείνει σε χαμηλά επίπεδα.
* Ότι δεν θα διαφοροποιηθεί η στρατηγική του Υπουργείου Παιδείας, όσον αφορά στις προτεραιότητες περί των υποδομών εκπαίδευσης.

**4. Δείκτης:** **«Ποσό πιστοποιημένων Δαπανών»**, με κωδικό F100.

**Τιμή στόχος 2018: 5.780.000 Ευρώ.**

Η τιμή στόχος του οικονομικού δείκτη με ορόσημο το 2018, διαμορφώνεται σε 5.780.000 € πιστοποιημένες δαπάνες, μειωμένη κατά 22,93% σε σχέση με την αρχική στοχοθέτηση. Η μείωση αυτή της τιμής στόχο για το 2018, προέκυψε με βάση τη μεθοδολογία αφαίρεσης των αρχικών προκαταβολών και των ετήσιων προχρηματοδοτήσεων, καθώς επίσης και με τη μεθοδολογία χρονισμού, «κερδισμένου χρόνου» με την ένταξη «μεταφερόμενων» και «τμηματοποιημένων» (phased) πράξεων. Η μεθοδολογία αυτή περιγράφεται αναλυτικά στο πρόσθετο έγγραφο «Αιτιολόγησης της Πρότασης Αναθεώρησης του Επιχειρησιακού Προγράμματος» και συγκεκριμένα, στο μέρος της τεκμηρίωσης των τροποποιήσεων του Πλαισίου Επίδοσης.

Ο συγκεκριμένος δείκτης είναι οικονομικός δείκτης και είναι από τους πλέον αξιόπιστους και αναμφισβήτητους δείκτες υλοποίησης του οικονομικού αντικειμένου του Άξονα Προτεραιότητας. Αυτό ισχύει επειδή οι δαπάνες πιστοποιούνται από τα αρμόδια Όργανα και αρχές του Συστήματος Διαχείρισης και Ελέγχου του Προγράμματος.

Η τιμή του δείκτη αντιπροσωπεύει το 23,12% του προϋπολογισμού του Άξονα Προτεραιότητας και αναφέρεται σε δημόσια δαπάνη (κοινοτική συνδρομή και εθνική συμμετοχή).

Οι δαπάνες αυτές θα προέλθουν από την υλοποίηση και επίτευξη των στόχων όλων των δεικτών εκροής μέχρι και το 2018, όπως αναφέρονται στον πίνακα των δεικτών του πλαισίου επίδοσης, καθώς και από άλλες παρεμβάσεις του ΑΠ2Β και συγκεκριμένα από τις παρεμβάσεις των Επενδυτικών Προτεραιοτήτων 9b, 9c και 9d, στις οποίες αντιστοιχούν οι Κατηγορίες Παρέμβασης 49, 50, 51, 52, 53, 55, 73 και 97.

εκροών, με ορόσημο το 2018

**Άξονας Προτεραιότητας 3:** «Προστασία του περιβάλλοντος - μετάβαση σε μια οικονομία φιλική στο περιβάλλον».

**1. Δείκτης: «Πρόσθετος πληθυσμός που εξυπηρετείται από βελτιωμένη παροχή νερού»,** με κωδικό CO18.

**Τιμή στόχος 2023: 45.000 άτομα.**

Ο συγκεκριμένος δείκτης αναφέρεται / προσδιορίζεται από πράξεις που αντιστοιχούν στις κατηγορίες παρέμβασης, με κωδικούς 20 και 21.

Η τιμή στόχος του δείκτη υπολογίσθηκε με βάση το κόστος ομοειδών παρεμβάσεων διαχείρισης υδάτινων πόρων και του εξ’ αυτών εξυπηρετούμενου πληθυσμού, οι οποίες υλοποιήθηκαν κατά την προγραμματική περίοδο 2007-2013.

Λαμβάνοντας υπόψη ότι το κόστος των έργων διαχείρισης πόσιμου νερού διαμορφώνεται ανάλογα με τη φύση / είδος των έργων, τα ανάλογα έργα της περιόδου 2007-2013, κατηγοριοποιήθηκαν σε τρία είδη παρεμβάσεων με τα αντίστοιχα μέσα μοναδιαία κόστη, ανά ωφελούμενο πληθυσμό, ως εξής:

α) Εσωτερικά δίκτυα: 560 ευρώ ανά κάτοικο.

β) Εξωτερικά δίκτυα: 228 ευρώ ανά κάτοικο.

γ) Αντλιοστάσια και συνδετήριοι αγωγοί: 205 ευρώ ανά κάτοικο.

Στην αρχική φάση σχεδιασμού του Προγράμματος, όσον αφορά στις κατηγορίες / είδη παρεμβάσεων δεν ήταν δυνατόν να προβλεφθούν συγκεκριμένα έργα με τεχνικές λεπτομέρειες, αλλά στις περισσότερες των περιπτώσεων προβλέπεται το σύνολο των παρεμβάσεων για το αυτό πλήθος ωφελουμένων. Ως εκ τούτου λαμβάνεται υπόψη ο μέσος όρος των κατηγοριών / ειδών έργων διαχείρισης νερού και βάσει αυτών άθροισμα του κόστους ανά κάτοικο. Έτσι το μέσο κόστος διαμορφώνεται στα 1.350 € ανά κάτοικο, λαμβάνοντας υπόψη και μέσο ετήσιο ρυθμό πληθωρισμού 2,5%. Παράλληλα, εκτιμάται ότι θα υπάρξουν μεγαλύτερες επιπτώσεις λόγω ύφεσης και κρίσης στον κλάδο των κατασκευών.

Με αυτά ως δεδομένα, το ποσό των 15.000.000 Ευρώ (κοινοτική συνδρομή και εθνική συμμετοχή), στο οποίο αντιστοιχεί η τιμή στόχος του δείκτη, κατανέμεται στις Κατηγορίες (πεδία) Παρέμβασης με κωδικούς 20 και 21, καλύπτοντας το 100% του συνολικού προϋπολογισμού τους, με ωφελούμενους 45.000 κατοίκους.

Η διαφορά που προκύπτει ως προς την τιμή στόχο για το ορόσημο του 2023, σε σχέση με την αρχική στοχοθέτηση του δείκτη κατά τον σχεδιασμό, οφείλεται σε διόρθωση λανθασμένου υπολογισμού του Μέσου Μοναδιαίου Κόστους των παρεμβάσεων, κατόπιν σχετικών διαπιστώσεων που προέκυψαν κατά την Αξιολόγηση επικαιρότητας σχεδιασμού και στοχοθεσίας του ΕΠ.

Οι εκτιμήσεις αυτές, μπορεί να μην επικυρωθούν, αν αποδειχθούν λανθασμένες οι ακόλουθες υποθέσεις:

* Θα επιτευχθούν οι αναμενόμενες εκπτώσεις στις αντίστοιχες διαγωνιστικές διαδικασίες.
* Η ανάκαμψη του κατασκευαστικού κλάδου θα είναι αργή και ο πληθωρισμός σε αυτή την κατηγορία υπηρεσιών θα παραμείνει χαμηλός.

Όσον αφορά στην τιμή στόχο με ορόσημο το 2018, η οποία έχει προσδιορισθεί σε 4.000, παραμένει ως έχει, με δεδομένο ότι αυτός υπολογίσθηκε επί πραγματικού, λαμβάνοντας υπ’ όψη τα προγραμματισμένα να καταστούν «μεταφερόμενα» έργα από την περίοδο 2007-2013. Η εκτίμηση αυτή, βασίστηκε στη δυνατότητα ωρίμανσης των συγκεκριμένων έργων, στην ταχύτερη υλοποίησή τους και κατ’ ακολουθία στην εξυπηρέτηση ανάλογου πληθυσμού ωφελουμένων. Έτσι εκτιμάται ότι θα έχουν ολοκληρωθεί έργα με ωφελούμενο πληθυσμό, το 8,9 %του συνολικού στόχου.

**2. Δείκτης: «Αύξηση του αναμενόμενου αριθμού επισκέψεων σε ενισχυόμενες τοποθεσίες πολιτιστικής και φυσικής κληρονομιάς και πόλους έλξης επισκεπτών»,** με κωδικό CO09.

**Τιμή στόχος 2023: 37.000.**

Ο συγκεκριμένος δείκτης προσδιορίζεται από πράξεις που αντιστοιχούν στις κατηγορίες παρέμβασης με κωδικούς 91, 92, και 94, δεσμεύοντας το σύνολο του προϋπολογισμού των 91, 92 και ένα μέρος του προϋπολογισμού της κατηγορίας παρέμβασης 94, ποσό το οποίο ανέρχεται σε 16.375.000 €.

Ο ποσοτικοποιημένος στόχος του δείκτη υπολογίσθηκε, μετά από σχετικές διαβουλεύσεις με τις υπηρεσίες του Υπουργείου Πολιτισμού, καθώς και τοπικών φορέων, για προσδιορισμό των αναγκών παρεμβάσεων σε πολιτιστικά και φυσικά μνημεία της Περιφέρειας Πελοποννήσου. Στη συνέχεια, προσδιορίσθηκαν οι μέχρι σήμερα επισκέψεις σε ορισμένα από αυτά και εκτιμήθηκαν οι μελλοντικές επισκέψεις με βάση τις παρεμβάσεις που προβλέπονται. Οι προβλεπόμενες παρεμβάσεις εξυπηρετούν τους στόχους του Άξονα Προτεραιότητας και του Προγράμματος γενικότερα, για προστασία και ανάδειξη της φυσικής και πολιτιστικής κληρονομιάς, για διαφοροποίηση και διεύρυνση του τουριστικού προϊόντος της Περιφέρειας, σύμφωνα και με τις κατευθύνσεις της Περιφερειακής Στρατηγικής «Έξυπνης Εξειδίκευσης» της Περιφέρειας. Οι προγραμματιζόμενες παρεμβάσεις έχουν κατ’ εκτίμηση προϋπολογισμό δημόσιας δαπάνης της τάξης των 16,4 εκατ. Ευρώ (κοινοτική συνδρομή και εθνική συμμετοχή), ο οποίος, όπως προαναφέρθηκε, είναι το άθροισμα του συνόλου των προϋπολογισμών των κατηγοριών παρέμβασης με κωδικούς 91 και 92 και ενός μέρους του προϋπολογισμού της κατηγορίας παρέμβασης με κωδικό 94.

Η τιμή στόχος με ορόσημο το έτος 2023 αυξάνεται αναλογικά με την αντίστοιχη αύξηση της Επενδυτικής Προτεραιότητας 6c σχεδόν κατά 25%. Ως εκ τούτου η εκτίμώμενη τιμή στόχος με ορόσημο το έτος 2023 είναι 37.000.

Οι παραπάνω εκτιμήσεις μπορεί να μην επικυρωθούν μόνο αν κατά τη διαδικασία τεχνικής και διοικητικής ωρίμανσης των αντίστοιχων έργων αντιμετωπισθούν μη προβλεπόμενες δυσκολίες και καθυστερήσεις, λόγω της ιδιαίτερης φύσης αυτών των δράσεων.

Όσον αφορά στην τιμή στόχο με ορόσημο το 2018, η οποία έχει προσδιορισθεί σε 6.000 επισκέψεις, εκτιμήθηκε σε σχέση με τη διαδικασία τεχνικής και διοικητικής ωρίμανσης των αντίστοιχων έργων, τα οποία θα υλοποιηθούν ταχύτερα και δεν επηρεάζεται από την προτεινόμενη αύξηση του προϋπολογισμού της Επενδυτικής Προτεραιότητας, καθώς ο χρόνος που υπολείπεται έως το τέλος του 2018, δεν επαρκεί προκειμένου η συγκεκριμένη αύξηση των πόρων στην Επενδυτική Προτεραιότητα να αποδώσει σε ολοκληρωμένα έργα στο τέλος του 2018.

**3. Δείκτης: «Ποσό πιστοποιημένων Δαπανών»,** με κωδικό F100.

**Τιμή στόχος 2018: 10.210.000 Ευρώ.**

Η τιμή στόχος του οικονομικού δείκτη με ορόσημο το 2018, διαμορφώνεται σε 10.210.000 € πιστοποιημένες δαπάνες, μειωμένη κατά 37,2% σε σχέση με την αρχική στοχοθέτηση. Η νέα εκτίμηση της τιμής στόχο του ΑΠ3 προέκυψε με βάση τη μεθοδολογία αφαίρεσης των αρχικών προκαταβολών και των ετήσιων προχρηματοδοτήσεων, καθώς επίσης και με τη μεθοδολογία χρονισμού, αφ’ ενός των καθυστερήσεων ενεργοποίησης και υλοποίησης του ΑΠ3, αφ’ ετέρου με την επίσπευση ενεργοποίηση και υλοποίησης, ως αποτέλεσμα της ένταξης «μεταφερόμενων» και «τμηματοποιημένων» (phased) πράξεων. Η μεθοδολογία αυτή περιγράφεται αναλυτικά στο πρόσθετο έγγραφο «Αιτιολόγησης της Πρότασης Αναθεώρησης του Επιχειρησιακού Προγράμματος» και συγκεκριμένα, στο μέρος της τεκμηρίωσης των τροποποιήσεων του Πλαισίου Επίδοσης.

Ο συγκεκριμένος δείκτης προσδιορίζεται από πράξεις που αντιστοιχούν σε όλες τις κατηγορίες παρέμβασης του Άξονα Προτεραιότητας 3, με κατά κύριο λόγο εστίαση στις κατηγορίες παρέμβασης και αντίστοιχες δράσεις που προσδιορίζουν τους δείκτες του πλαισίου επίδοσης.

Ο συγκεκριμένος δείκτης είναι οικονομικός δείκτης και είναι από τους πλέον αξιόπιστους και αναμφισβήτητους δείκτες αποτελέσματος υλοποίησης του οικονομικού αντικειμένου του Άξονα Προτεραιότητας. Και αυτό επειδή οι δαπάνες πιστοποιούνται από τα αρμόδια Όργανα και αρχές του Συστήματος Διαχείρισης και Ελέγχου του Προγράμματος.

Η τιμή του δείκτη αντιπροσωπεύει το 16,8% του προϋπολογισμού του Άξονα Προτεραιότητας και αναφέρεται σε δημόσια δαπάνη (κοινοτική συνδρομή και εθνική συμμετοχή).

Οι δαπάνες αυτές προέρχονται από την υλοποίηση και επίτευξη των στόχων, αφ’ ενός όλων των δεικτών εκροής μέχρι και το 2018, όπως αναφέρονται στον συνημμένο πίνακα των δεικτών του πλαισίου επίδοσης, αφ’ ετέρου από τις υπόλοιπες δράσεις του Άξονα Προτεραιότητας οι οποίες δεσμεύουν το 48,24% του προϋπολογισμού του.

**Άξονας Προτεραιότητας 4:** «Ανάπτυξη – εκσυγχρονισμός – συμπλήρωση υποδομών για την οικονομική και κοινωνική ανάπτυξη».

**1. Δείκτης: «Συνολικό μήκος νέων δρόμων»,** με κωδικό C013.

**Τιμή στόχος 2023: 28 χλμ.**

Ο συγκεκριμένος δείκτης αναφέρεται σε πράξεις που αντιστοιχούν στις κατηγορίες παρέμβασης με κωδικό 31 και 36.

Η τιμή στόχος του δείκτη υπολογίσθηκε με βάση το κόστος ομοειδών παρεμβάσεων (εθνικής και επαρχιακής οδοποιίας), οι οποίες υλοποιήθηκαν κατά την προγραμματική περίοδο 2007-2013, καθώς και από επίσημα στοιχεία κατασκευαστικών φορέων, σε εθνικό επίπεδο, λαμβάνοντας υπόψη μέσο ετήσιο πληθωρισμό της τάξης του 2,5%. Με βάση αυτές τις παραμέτρους και τα ιδιαίτερα γεωμορφολογικά στοιχεία της Περιφέρειας Πελοποννήσου, καθώς και το μέσο μοναδιαίο κόστος που αντιστοιχεί σε κατασκευή νέου οδικού δικτύου, φθάνει στα 1,25 εκατ €, έχοντας υπολογίσει και τις σχετικές εκπτώσεις. Λαμβάνοντας υπόψη τον εκτιμώμενο πληθωρισμό, τότε το μέσο κόστος ανά χλμ. φθάνει περίπου τα 1,52 εκατ €. Με αυτά τα δεδομένα, το ποσό των 42.500.000 Ευρώ (κοινοτική συνδρομή και εθνική συμμετοχή), με αυτό το μέσο κόστος, αντιστοιχεί σε 28 χλμ οδικών παρεμβάσεων. Η τιμή στόχος του δείκτη συνδέεται με την κατηγορία παρέμβασης με κωδικό 31 καλύπτοντας το 100% του συνολικού προϋπολογισμού της κατηγορίας παρέμβασης, αλλά και με την κατηγορία παρέμβασης με κωδικό 36, καλύπτοντας το 57% του προϋπολογισμού της.

Οι εκτιμήσεις αυτές μπορεί να μην επικυρωθούν, αν αποδειχθούν λανθασμένες οι ακόλουθες υποθέσεις.

* Θα επιτευχθούν οι αναμενόμενες εκπτώσεις στις αντίστοιχες διαγωνιστικές διαδικασίες.
* Οι προγραμματιζόμενες παρεμβάσεις, ως προς τη φύση των εργασιών και τους αναπτυξιακούς στόχους, θα συνάδουν με την Εθνική Στρατηγική Μεταφορών, όπως περιγράφεται στο ΕΣΠΑ 2014-2020.

Όσον αφορά στην τιμή στόχο με ορόσημο το 2018, η οποία έχει προσδιορισθεί σε 7 χλμ, εκτιμήθηκε με βάση τη δυνατότητα ωρίμανσης συγκεκριμένων έργων, ορισμένα από τα οποία προετοιμάσθηκαν ήδη στο πλαίσιο της προηγούμενης προγραμματικής περιόδου 2007-2013 και έχουν ήδη ενταχθεί και υλοποιούνται στο ΕΠ. Ως εκ τούτου είναι εφικτή η επίτευξη του στόχου του δείκτη με ορόσημο το 2018, με την προϋπόθεση δυνατότητας εφαρμογής των κανονιστικών προβλέψεων της τροποποίησης του Κ(ΕΕ) 215/2014, περί υπολογισμού στην τιμή επίτευξης, ολοκληρωμένων τμημάτων έργων, τα οποία βρίσκονται σε εξέλιξη.

**Τιμή στόχος 2023: 32 χιλιόμετρα.**

Ο συγκεκριμένος δείκτης προσδιορίζεται από πράξεις που αντιστοιχούν στην κατηγορία παρέμβασης με κωδικό 34, δεσμεύοντας το 100% του προϋπολογισμού της, αλλά και με την κατηγορία παρέμβασης με κωδικό 36, δεσμεύοντας το 43% του προϋπολογισμού της.

Η τιμή στόχος του δείκτη υπολογίσθηκε, κατά τον αρχικό σχεδιασμό του ΕΠ, με βάση το κόστος ομοειδών παρεμβάσεων (εθνικής και επαρχιακής οδοποιίας), οι οποίες υλοποιήθηκαν κατά την προγραμματική περίοδο 2007-2013, λαμβάνοντας υπόψη μέσο ετήσιο πληθωρισμό της τάξης του 2,5%. Με βάση τα δεδομένα της τόσο της προηγούμενης, όσο και της τρέχουσας περιόδου, το μέσο μοναδιαίο κόστος που αντιστοιχεί σε αναβάθμιση οδικού δικτύου φθάνει τα 750.000 €, έχοντας υπολογίσει και τις σχετικές εκπτώσεις. Λαμβάνοντας υπόψη και τον εκτιμώμενο πληθωρισμό, τότε το μέσο κόστος φθάνει περίπου τις 892.000 €. Ως εκ τούτου, το ποσό των 25.211.250 Ευρώ (κοινοτική συνδρομή και εθνική συμμετοχή) με αυτό το μέσο κόστος αντιστοιχεί σε 32 χλμ οδικών παρεμβάσεων. Η τιμή στόχος του δείκτη, όπως προαναφέρθηκε, συνδέεται με την κατηγορία παρέμβασης με κωδικό 34 και καλύπτει το 100% του συνολικού προϋπολογισμού της κατηγορίας παρέμβασης, ενώ δεσμεύει και το 43% του προϋπολογισμού της κατηγορίας παρέμβασης με κωδικό 36.

Οι εκτιμήσεις αυτές μπορεί να μην επικυρωθούν, αν αποδειχθούν λανθασμένες οι ακόλουθες υποθέσεις.

* Θα επιτευχθούν οι αναμενόμενες εκπτώσεις στις αντίστοιχες διαγωνιστικές διαδικασίες.
* Οι προγραμματιζόμενες παρεμβάσεις θα συνάδουν με την Εθνική Στρατηγική Μεταφορών, όπως περιγράφεται στο ΕΣΠΑ 2014-2020.

Όσον αφορά στην τιμή στόχο με ορόσημο το 2018, η οποία έχει προσδιορισθεί σε 9 χλμ, σε σχέση με τη διαδικασία τεχνικής και διοικητικής ωρίμανσης των αντίστοιχων έργων, εκτιμήθηκε με βάση τη δυνατότητα ωρίμανσης συγκεκριμένων έργων, ορισμένα από τα οποία προετοιμάσθηκαν ήδη στο πλαίσιο της προηγούμενης προγραμματικής περιόδου 2007-2013 και έχουν ήδη ενταχθεί και υλοποιούνται στο ΕΠ. Ως εκ τούτου είναι εφικτή η επίτευξη του στόχου του δείκτη με ορόσημο το 2018, με την προϋπόθεση δυνατότητας εφαρμογής των κανονιστικών προβλέψεων της τροποποίησης του Κ(ΕΕ) 215/2014, περί υπολογισμού στην τιμή επίτευξης, ολοκληρωμένων τμημάτων έργων, τα οποία βρίσκονται σε εξέλιξη.

**3. Δείκτης: «Ποσό πιστοποιημένων Δαπανών»,** με κωδικό F100.

**Τιμή στόχος 2018: 17.160.000 Ευρώ.**

Η τιμή στόχος του οικονομικού δείκτη με ορόσημο το 2018, διαμορφώνεται σε 17.160.000 € πιστοποιημένες δαπάνες, μειωμένη κατά 14,20% σε σχέση με την αρχική στοχοθέτηση. Η μείωση αυτή της τιμής στόχο για το 2018, προέκυψε με βάση τη μεθοδολογία αφαίρεσης των αρχικών προκαταβολών και των ετήσιων προχρηματοδοτήσεων, καθώς επίσης και με τη μεθοδολογία χρονισμού, «κερδισμένου χρόνου» με την ένταξη «μεταφερόμενων» και «τμηματοποιημένων» (phased) πράξεων. Η μεθοδολογία αυτή περιγράφεται αναλυτικά στο πρόσθετο έγγραφο «Αιτιολόγησης της Πρότασης Αναθεώρησης του Επιχειρησιακού Προγράμματος» και συγκεκριμένα, στο μέρος της τεκμηρίωσης των τροποποιήσεων του Πλαισίου Επίδοσης.

Ο συγκεκριμένος δείκτης προσδιορίζεται από πράξεις που αντιστοιχούν σε όλες τις κατηγορίες παρέμβασης του Άξονα Προτεραιότητας, ενώ ιδιαίτερη εστίαση για δημιουργία δαπανών σημειώνεται σε κατηγορίες παρέμβασης και πράξεων, οι οποίες προσδιορίζουν δείκτες του πλαισίου επίδοσης του Προγράμματος. Είναι δε, οικονομικός δείκτης και είναι από τους πλέον αξιόπιστος και αναμφισβήτητους δείκτες αποτελέσματος υλοποίησης του οικονομικού αντικειμένου του Άξονα Προτεραιότητας. Και αυτό επειδή οι δαπάνες πιστοποιούνται από τα αρμόδια Όργανα και αρχές του Συστήματος Διαχείρισης και Ελέγχου του Προγράμματος.

Η τιμή του δείκτη αντιπροσωπεύει το 23,68% του προϋπολογισμού του Άξονα Προτεραιότητας και αναφέρεται σε δημόσια δαπάνη (κοινοτική συνδρομή και εθνική συμμετοχή).

Οι δαπάνες αυτές προέρχονται σχεδόν αποκλειστικά από την υλοποίηση και επίτευξη των στόχων όλων των δεικτών εκροής μέχρι και το 2018, όπως αναφέρονται στον συνημμένο πίνακα των δεικτών του πλαισίου επίδοσης, με δεδομένο ότι αυτές καλύπτουν το 93,44% του προϋπολογισμού του Άξονα Προτεραιότητας.

**ΕΝΟΤΗΤΑ 2: Περιγραφή του τρόπου επιλογής (κριτήρια και μεθοδολογία) των δεικτών εκροών του Πλαισίου Επιδόσεων (με βάση τους οποίους θα επανεξεταστούν οι επιδόσεις του Προγράμματος), συμπεριλαμβανομένης σχετικής εξήγησης για τη μέθοδο που χρησιμοποιήθηκε, προκειμένου να εξασφαλιστεί ότι οι πράξεις που συνεισφέρουν στους εκτιμώμενους στόχους και ορόσημα (καλύπτουν τουλάχιστον το 50% του προϋπολογισμού του Άξονα Προτεραιότητας /Προτεραιότητα)**

**Άξονας Προτεραιότητας 1:** «Ενίσχυση της ανταγωνιστικότητας, της ελκυστικότητας και της εξωστρέφειας της Περιφέρειας (ιδιαίτερα των ΜΜΕ), μετάβαση στην ποιοτική επιχειρηματικότητα, με αιχμή την καινοτομία και αύξηση της περιφερειακής προστιθέμενης αξίας».

**1. Δείκτης:****«Αριθμός επιχειρήσεων που λαμβάνουν επιχορηγήσεις»***.* Δείκτης εκροών, με κωδικό CO02.

Ο συγκεκριμένος δείκτης, πέραν του ότι είναι κοινός δείκτης εκροών ΕΤΠΑ, επιλέχθηκε με βασικό κριτήριο ότι προσδιορίζει και ανταποκρίνεται στους βασικούς στόχους του Άξονα Προτεραιότητας για άμεση ενίσχυση, μέσω επιχορήγησης, υφιστάμενων και νέων επιχειρήσεων της Περιφέρειας, με στόχο τη στήριξη της επιχειρηματικότητας, δηλαδή στην στρατηγική στόχευση του Άξονα Προτεραιότητας, έτσι ώστε να συνδεθεί η εξέταση των επιδόσεων με τους επιδιωκόμενους στόχους.

Με βάση δε, το ποσό του προϋπολογισμού των Κατηγοριών Παρέμβασης που αντιστοιχούν στον δείκτη, το μερίδιο του προϋπολογισμού των πράξεων που συμβάλλουν στο δείκτη ανέρχεται στο 56,59% του προϋπολογισμού του Άξονα Προτεραιότητας και ως εκ τούτου ο δείκτης αυτής της κατηγορίας δράσεων συμβάλλει κατά σημαντικό βαθμό στην δεικτοποίηση μεγάλου μέρους του προϋπολογισμού του Άξονα Προτεραιότητας.

**2. Δείκτης: «Αριθμός επιχειρήσεων με απόφαση χορήγησης επιμέρους ενίσχυσης (Σύνδεση με CO02)».** Δείκτης βασικού σταδίου υλοποίησης, με κωδικό Κ281.

Επίσης, ο δείκτης αυτού του συγκεκριμένου σταδίου υλοποίησης επιλέχθηκε με βασικό κριτήριο, ότι οι επιχειρήσεις με αποφάσεις επιχορήγησης, οι οποίες συνδέονται με τον δείκτη εκροών CO02 προσδιορίζουν / καθορίζουν την οικονομική και φυσική επιτευξιμότητα των στόχων του Άξονα Προτεραιότητας και είναι ένας σημαντικός δείκτης παρακολούθησης της πορείας υλοποίησης του Άξονα Προτεραιότητας, έστω για την προοπτική επίτευξης της τιμής στόχο του δείκτη CO02 το έτος 2023. Παράλληλα, λαμβανομένου υπόψη ότι οι πιστοποιημένες δαπάνες για ιδιωτικές επενδύσεις εξαρτώνται από πολλούς εξωγενείς παράγοντες, ιδίως από την εκάστοτε οικονομική κατάσταση των δικαιούχων ΜΜΕ, οι αποφάσεις επιχορήγησης προσδιορίζουν την πορεία, αλλά και την προοπτική υλοποίησης του Άξονα Προτεραιότητας σε ένα μέσο-βραχυπρόθεσμο διάστημα, δεδομένου και του μηδενισμού της τιμής στόχου με ορόσημο το 2018 του, απόλυτα συνδεόμενου δείκτη στο Πλαισίου Επίδοσης, CO02.

**3. Δείκτης: «Ποσό πιστοποιημένων Δαπανών»**. Οικονομικός Δείκτης, με κωδικό F100.

Ο συγκεκριμένος δείκτης, είναι από τους πλέον αξιόπιστους και αναμφισβήτητους δείκτες του βαθμού αποτελεσματικής υλοποίησης του οικονομικού αντικειμένου του Άξονα Προτεραιότητας, με δεδομένο ότι οι δαπάνες έχουν πιστοποιηθεί από τα αρμόδια όργανα και αρχές του συστήματος διαχείρισης και ελέγχου του Προγράμματος.

**Άξονας Προτεραιότητας 2Α:** «Ανάπτυξη και αξιοποίηση ικανοτήτων ανθρώπινου δυναμικού – ενεργός κοινωνική ενσωμάτωση».

**1. Δείκτης: «Άτομα που αποδεσμεύονται από τη φροντίδα εξαρτώμενων ατόμων»,** με κωδικό 10501

Μία από τις σημαντικότερες παρεμβάσεις του Άξονα Προτεραιότητας 2Α είναι η δράση της Εναρμόνισης Οικογενειακής και Επαγγελματικής Ζωής, η οποία δεσμεύει το 17,04% του συνολικού προϋπολογισμού του ΑΠ2Α, στοχεύοντας κυρίως στον κοινωνικό ιστό της Περιφέρειας, ιδιαίτερα μέσω της υποστήριξης των γυναικών οι οποίες είναι, αφ’ ενός χαμηλού ατομικού ή/και οικογενειακού εισοδήματος, αφ’ ετέρου επιφορτισμένες με τη φροντίδα εξαρτώμενων ατόμων. Ως εκ τούτου, οι παρεμβάσεις που ανταποκρίνονται σε αυτόν τον δείκτη είναι απόλυτα συναφείς με τους βασικούς στόχους του Άξονα Προτεραιότητας.

Επίσης, το ύψος του προϋπολογισμού των δράσεων που συμβάλουν στον εν λόγω δείκτη, αντιπροσωπεύει το 29,7% του συνολικού προϋπολογισμού των Επενδυτικών Προτεραιοτήτων και Κατηγοριών Παρέμβασης που αντιστοιχεί στους δείκτες του Πλαισίου Επίδοσης του Άξονα Προτεραιότητας.

**2. Δείκτης: «Αριθμός υποστηριζόμενων δομών»** με κωδικό 05502

**Τιμή στόχος 2023: 26 Δομές.**

Λαμβάνοντας υπ’ όψη, αφ’ ενός τον σημαντικό προϋπολογισμό που δεσμεύεται από τις παρεμβάσεις που συμβάλλουν σημαντικά, τόσο στον Άξονα Προτεραιότητας (21,4%), όσο και ως προς τον συνολικό προϋπολογισμό των Επενδυτικών Προτεραιοτήτων και Κατηγοριών Παρέμβασης που αντιστοιχεί σε δείκτες του Πλαισίου Επίδοσης (40,8%), αφ’ ετέρου τις διαπιστωμένες ανάγκες που καλούνται να καλύψουν οι προγραμματιζόμενες δομές σε τοπικό, αλλά και σε περιφερειακό επίπεδο, αιτιολογείται η επιλογή του συγκεκριμένου δείκτη στο Πλαίσιο Επίδοσης του ΕΠ. Επιπρόσθετα των παραπάνω κριτηρίων επιλογής του συγκεκριμένου δείκτη ως δείκτη πλαισίου επίδοσης, αναφέρεται η σύνδεσή του με τις τέσσερεις (4) από τις οκτώ (8) Επενδυτικές Προτεραιότητες του ΑΠ2Α, γεγονός που αντιπροσωπεύει, σε ένα ικανοποιητικό βαθμό την συνολική πρόοδο υλοποίησης του Άξονα Προτεραιότητας.

**3. Δείκτης: Αριθμός Σχολικών μονάδων που επωφελούνται από εκπαιδευτικές παρεμβάσεις** με κωδικό 11501

Ο συγκεκριμένος δείκτης επελέγη να συμμετάσχει στο Πλαίσιο Επίδοσης, κυρίως λόγω της εμπροσθοβαρούς ενεργοποίησης και εφαρμογής της αντίστοιχης δράσης, καθώς επίσης και με δεδομένο ότι ο διατιθέμενος προϋπολογισμός για την εν λόγω δράση ανέρχεται στο 7,2% του συνολικού προϋπολογισμού των Επενδυτικών Προτεραιοτήτων και Κατηγοριών Παρέμβασης που αντιστοιχεί σε δείκτες του Πλαισίου Επίδοσης και συμβάλλουν στη συμπλήρωση του απαιτούμενου ποσού για την κάλυψη πάνω το 50% του προϋπολογισμού του ΑΠ2Α, που ανταποκρίνεται σε δείκτες του πλαισίου επίδοσης.

**4. Δείκτης: Αριθμός Τοπικών Ομάδων Υγείας (TOMY) που λειτουργούν** με κωδικό 11203

Η επιλογή της συμμετοχής του συγκεκριμένου δείκτη στο Πλαίσιο Επίδοσης σχετίζεται με δύο παραμέτρους. Η πρώτη παράμετρος είναι το σημαντικό μέγεθος του προϋπολογισμού των δράσεων που συνδέονται με το συγκεκριμένο δείκτη (το 11,67% του προϋπολογισμού του ΑΠ2Α και το 22,3% του προϋπολογισμού του ΑΠ2Α που συνδέεται με τους δείκτες του Πλαισίου Επίδοσης) και ως εκ τούτου συμβάλλουν σημαντικά στην επίτευξη του στόχου για κάλυψη του προϋπολογισμού του Άξονα με δείκτες του πλαισίου επίδοσης, κατά τουλάχιστον 50%. Η δεύτερη παράμετρος αναφέρεται στο προχωρημένο επίπεδο ωριμότητας των πράξεων που προβλέπεται να ενταχθούν στο ΕΠ , οι οποίες αφορούν στην ενίσχυση λειτουργουσών Τοπικών Ομάδων Υγείας στην Περιφέρεια.

**5. Δείκτης: «Ποσό πιστοποιημένων Δαπανών»,** με κωδικό F100.

Ο συγκεκριμένος δείκτης, είναι από τους πλέον αξιόπιστους και αναμφισβήτητους δείκτες της αποτελεσματικής υλοποίησης του οικονομικού αντικειμένου του Άξονα Προτεραιότητας, με δεδομένο ότι οι δαπάνες έχουν πιστοποιηθεί από τα αρμόδια όργανα και αρχές του συστήματος διαχείρισης και ελέγχου του Προγράμματος.

**Άξονας Προτεραιότητας 2Β:** «Υποδομές υποστήριξης ανθρώπινου δυναμικού».

**1. Δείκτης: «Πληθυσμός που καλύπτεται από βελτιωμένες υπηρεσίες υγείας»**. Δείκτης Εκροών, με κωδικό CO36.

Ο συγκεκριμένος δείκτης, πέραν του ότι είναι κοινός δείκτης εκροών για το ΕΤΠΑ, επιλέχθηκε με βασικό κριτήριο ότι, αφ’ ενός προσδιορίζεται από πράξεις οι οποίες δεσμεύουν το 11% του προϋπολογισμού του Άξονα Προτεραιότητας, αφ’ ετέρου και κατ’ ακολουθία, προσδιορίζει και ανταποκρίνεται σε έναν από τους βασικούς στόχους του Άξονα Προτεραιότητας, για αντιμετώπιση των αρνητικών επιπτώσεων της οικονομικής κρίσης στον κοινωνικοοικονομικό ιστό της Περιφέρειας και για βελτίωση των παρεχόμενων υπηρεσιών.

Με βάση δε, το ποσό του προϋπολογισμού της Κατηγορίας Παρέμβασης που αντιστοιχεί στον δείκτη, το μερίδιο του προϋπολογισμού των πράξεων που προσδιορίζουν το δείκτη συμβάλει κατά σημαντικό ποσοστό στην επίτευξη του στόχου για κάλυψη του προϋπολογισμού του Άξονα με δείκτες, κατά τουλάχιστον 50%.

**2. Δείκτης: «Δυναμικότητα των υποδομών παιδικής φροντίδας ή εκπαίδευσης που ενισχύονται»**. Δείκτης Εκροών, με κωδικό CO35.

Ο συγκεκριμένος δείκτης, πέραν του ότι είναι κοινός δείκτης εκροών για το ΕΤΠΑ, επιλέχθηκε με βασικό κριτήριο ότι, αφ’ ενός προσδιορίζεται από πράξεις, οι οποίες δεσμεύουν το 60% του προϋπολογισμού του Άξονα Προτεραιότητας, αφ’ ετέρου και κατ’ ακολουθία προσδιορίζει και ανταποκρίνεται σε έναν από τους βασικούς στόχους του Άξονα Προτεραιότητας, για αναβάθμιση του τομέα της εκπαίδευσης.

Με βάση δε, το ποσό του προϋπολογισμού των Κατηγοριών Παρέμβασης που αντιστοιχούν στον δείκτη, το μερίδιο του προϋπολογισμού των πράξεων που προσδιορίζουν το δείκτη, συμβάλει κατά μεγάλο ποσοστό στην επίτευξη του στόχου για κάλυψη του προϋπολογισμού του Άξονα με δείκτες, κατά τουλάχιστον 50%.

**3. Δείκτης: «Ποσό πιστοποιημένων Δαπανών»**. Οικονομικός Δείκτης, με κωδικό F100.

Ο συγκεκριμένος δείκτης, είναι από τους πλέον αξιόπιστους και αναμφισβήτητους δείκτες της αποτελεσματικής υλοποίησης του οικονομικού αντικειμένου του Άξονα Προτεραιότητας, με δεδομένο ότι οι δαπάνες έχουν πιστοποιηθεί από τα αρμόδια όργανα και αρχές του συστήματος διαχείρισης και ελέγχου του Προγράμματος.

**Άξονας Προτεραιότητας 3:** «Προστασία του περιβάλλοντος - μετάβαση σε μια οικονομία φιλική στο περιβάλλον».

**1. Δείκτης: «Πρόσθετος πληθυσμός που εξυπηρετείται από βελτιωμένη παροχή νερού»,** με κωδικό CO18.

Ο συγκεκριμένος δείκτης επιλέχθηκε, πέραν του ότι αποτελεί Κοινό δείκτη εκροών, με βασικό κριτήριο ότι προσδιορίζει και ανταποκρίνεται σε έναν από τους βασικούς στόχους του Άξονα Προτεραιότητας για ορθολογική διαχείριση των φυσικών πόρων, ενώ παράλληλα συμβάλλει στην κάλυψη των αναγκών περί του Ευρωπαϊκού Περιβαλλοντικού Κεκτημένου. Έτσι, συνδέεται η εξέταση των επιδόσεων του Άξονα Προτεραιότητας με τους επιδιωκόμενους στόχους του.

Με βάση δε, το ποσό του προϋπολογισμού των Κατηγοριών Παρέμβασης που αντιστοιχούν στον δείκτη και το μερίδιο του προϋπολογισμού των πράξεων που προσδιορίζουν το δείκτη, αυτός συμβάλει κατά σημαντικό βαθμό στην επίτευξη του στόχου για κάλυψη του προϋπολογισμού του Άξονα Προτεραιότητας με δείκτες, τουλάχιστον κατά 50%. Συγκεκριμένα, το ύψος του προϋπολογισμού των δράσεων που συμβάλουν στον εν λόγω δείκτη, αντιπροσωπεύει το 47,8% του συνολικού προϋπολογισμού των Επενδυτικών Προτεραιοτήτων και Κατηγοριών Παρέμβασης που αντιστοιχεί στους δείκτες του Πλαισίου Επίδοσης του Άξονα Προτεραιότητας.

**2. Δείκτης: «Αύξηση του αναμενόμενου αριθμού επισκέψεων σε ενισχυόμενες τοποθεσίες πολιτιστικής και φυσικής κληρονομιάς και πόλους έλξης επισκεπτών»,** με κωδικό C009.

Ο συγκεκριμένος δείκτης επιλέχθηκε με βασικό κριτήριο ότι προσδιορίζει και ανταποκρίνεται σε έναν από τους βασικούς στόχους του Άξονα Προτεραιότητας, για ανάδειξη και αναπτυξιακή αξιοποίηση του φυσικού και του πολιτιστικού περιβάλλοντος της Περιφέρειας.

Παράλληλα, ο συγκεκριμένος δείκτης συνδέεται και με την Περιφερειακή Στρατηγική «Έξυπνης Εξειδίκευσης», όταν ένας από τους πυλώνες της είναι η σύνδεση του κοινωνικοοικονομικού γίγνεσθαι της Περιφέρειας με τον τουρισμό και πολιτισμό, άμεσα συνδεόμενοι αυτοί οι τομείς με τον κεντρικό πυλώνα της περιφερειακής RIS3 που είναι ο αγροδιατροφικός τομέας.

Με βάση δε το ποσό του προϋπολογισμού των Κατηγοριών Παρέμβασης που αντιστοιχούν στον δείκτη και το μερίδιο του προϋπολογισμού των πράξεων που προσδιορίζουν το δείκτη συμβάλει κατά ένα σημαντικό βαθμό (52,1%) στην επίτευξη του στόχου για κάλυψη του προϋπολογισμού του Άξονα Προτεραιότητας με δείκτες, τουλάχιστον κατά 50%.

**3. Δείκτης: «Ποσό πιστοποιημένων Δαπανών»**, με κωδικό F100.

Ο συγκεκριμένος δείκτης, είναι από τους πλέον αξιόπιστους και αναμφισβήτητους δείκτες της αποτελεσματικής υλοποίησης του οικονομικού αντικειμένου του Άξονα Προτεραιότητας, με δεδομένο ότι οι δαπάνες έχουν πιστοποιηθεί από τα αρμόδια όργανα και αρχές του συστήματος διαχείρισης και ελέγχου του Προγράμματος.

**Άξονας Προτεραιότητας 4:** «Ανάπτυξη – εκσυγχρονισμός – συμπλήρωση υποδομών για την οικονομική και κοινωνική ανάπτυξη».

**1. Δείκτης: «Συνολικό μήκος νέων δρόμων»**, με κωδικό C013.

Η επιλογή του συγκεκριμένου δείκτη, εκτός του ότι αποτελεί Κοινό δείκτη εκροών, έγινε με βασικό κριτήριο ότι αντιστοιχεί σε πράξεις που ανήκουν σε Κατηγορίες Παρέμβασης, οι οποίες δεσμεύουν το 58,6% του προϋπολογισμού του Άξονα Προτεραιότητας. Συγκεκριμένα, σύμφωνα με το ποσό του προϋπολογισμού των Κατηγοριών Παρέμβασης που αντιστοιχούν στον δείκτη και το μερίδιο του προϋπολογισμού των πράξεων που προσδιορίζουν το δείκτη συμβάλει κατά ένα πολύ σημαντικό ποσοστό στην επίτευξη του στόχου για κάλυψη του προϋπολογισμού του Άξονα Προτεραιότητας κατά 50%. Παράλληλα, ο συγκεκριμένος δείκτης, προσδιορίζει μια από τις κυριότερες κατευθύνσεις των στόχων του Άξονα Προτεραιότητας.

**2. Δείκτης: «Συνολικό μήκος ανακατασκευασμένων ή αναβαθμισμένων δρόμων»**, με κωδικό CO14.

Η επιλογή του συγκεκριμένου δείκτη έγινε, εκτός του ότι αποτελεί Κοινό δείκτη εκροών, με βασικό κριτήριο ότι αντιστοιχεί σε πράξεις που ανήκουν σε Κατηγορίες Παρέμβασης, οι οποίες δεσμεύουν το 34,8% του προϋπολογισμού του Άξονα Προτεραιότητας. Συγκεκριμένα, σύμφωνα με το ποσό του προϋπολογισμού των εν λόγω Κατηγοριών Παρέμβασης (034 και 036) που αντιστοιχεί στον δείκτη, το μερίδιο του προϋπολογισμού των πράξεων που προσδιορίζουν το δείκτη συμβάλει κατά ένα πολύ σημαντικό ποσοστό στην επίτευξη του στόχου για κάλυψη του προϋπολογισμού του Άξονα Προτεραιότητας κατά 50%. Παράλληλα, ο συγκεκριμένος δείκτης, προσδιορίζει μια από τις κυριότερες κατευθύνσεις των στόχων του Άξονα Προτεραιότητας.

**3. Δείκτης: «Ποσό πιστοποιημένων Δαπανών»**, με κωδικό F100.

Ο συγκεκριμένος δείκτης, είναι από τους πλέον αξιόπιστους και αναμφισβήτητους δείκτες της αποτελεσματικής υλοποίησης του οικονομικού αντικειμένου του Άξονα Προτεραιότητας, με δεδομένο ότι οι δαπάνες έχουν πιστοποιηθεί από τα αρμόδια όργανα και αρχές του συστήματος διαχείρισης και ελέγχου του Προγράμματος.

1. *Αριθμ. 17/οικ.801/ΕΥΣΕΚΤ/125694 «Διαδικασία – Πλαίσιο Εφαρμογής των Πράξεων για τη Λειτουργία Τοπικών Ομάδων Υγείας (ΤΟΜΥ), συγχρηματοδοτούμενων από το Ευρωπαϊκό Κοινωνικό Ταμείο στο πλαίσιο του Εταιρικού Συμφώνου για το Πλαίσιο Ανάπτυξης (ΕΣΠΑ) για την Προγραμματική Περίοδο 2014-2020.*  [↑](#footnote-ref-1)
2. [↑](#footnote-ref-2)